Νίκος Παπαχρήστος

Ο Νίκος Παπαχρήστος (Βόλος, 27 Ιανουαρίου 1919 - Αθήνα, 13 Φεβρουαρίου 2005) ήταν Έλληνας ηθοποιός.

 Βιογραφία 
Γεννήθηκε στον Βόλο το 1919. Ήταν ο μικρότερος αδερφός του επίσης ηθοποιού Κώστα Παπαχρήστου (Βόλος 1916 - Αθήνα 1995). Το 1936, ξεκίνησε σπουδές τραγουδιού στο Μακεδονικό Ωδείο. Τελειώνοντας το Γυμνάσιο, κατέβηκε στην Αθήνα για να υπηρετήσει τη στρατιωτική του θητεία στο Ναυτικό, αλλά οι εξελίξεις τον "πρόλαβαν". Ο πόλεμος κηρύχτηκε, ο Νίκος έμεινε στην Αθήνα και πήγε -ύστερα από συμβουλή φίλου- για ακρόαση στη Λυρική Σκηνή, όπου και η βαθιά του φωνή εντυπωσίασε τους πάντες και τον προσέλαβαν. Έμεινε στη Λυρική Σκηνή 35 χρόνια, έπαιξε και τραγούδησε σε 56 όπερες, κάνοντας σπουδαία καριέρα. 

Το 1970, ο Γιάννης Δαλιανίδης που τον είχε παρακολουθήσει, τον επέλεξε για ένα ρόλο στην κινηματογραφική ταινία Αυτοί που μίλησαν με τον θάνατο με τη Ζωή Λάσκαρη. Την επόμενη χρόνια, η καριέρα του εκτοξεύτηκε στο σινεμά και την τηλεόραση. Έπαιξε αρχικά στην Υπολοχαγό Νατάσα και αμέσως μετά ο Νίκος Φώσκολος τον προσέλαβε, το 1971, για το ρόλο του αντισυνταγματάρχη Τσόκρη στην τηλεοπτική σειρά της ΥΕΝΕΔ που έμελλε να σημειώσει εξαιρετική επιτυχία, τον Άγνωστο πόλεμο. Το 1990, πρωταγωνίστησε στον ρόλο του παππού στην παιδική σειρά της ΕΤ1 Το καπλάνι της βιτρίνας που βασίστηκε στο ομότιτλο μυθιστόρημα της Άλκης Ζέη.  

Πέθανε στις 13 Φεβρουαρίου 2005 σε ηλικία 86 ετών και κηδεύτηκε στο Νεκροταφείο του Ζωγράφου. Ο θάνατός του πέρασε στην αφάνεια.

 Φιλμογραφία 
+ΈτοςΤίτλοςΡόλος1970Αυτοί που μίλησαν με τον θάνατο ΠασχάληςΥπολοχαγός Νατάσσα αξιωματικόςΕγώ ρεζίλεψα τον Χίτλερ 1971Ο τρελοπενηντάρης Νικόλας Παρασκευόπουλος - Νικ ΠίρσονΗ ζαβολιάραΠαυσανίαςΟι αμαρτωλοί πρόεδρος δικαστηρίουΟ άνθρωπος που έσπαγε πλάκαθαμώνας καζίνοΟ δρόμος των ηρώων1972Ταξίδι στον έρωτα και στον θάνατοΛουκάς ΒάνουΑμαρτωλές σχέσειςΈρωτας και προδοσίαΜε φόβο και πάθος 1974Η δίκη των δικαστών 1979Ταξίδι του μέλιτος1980Ο άνθρωπος με το γαρύφαλλοΠαύλος Α΄ της ΕλλάδαςΡένα, να η ευκαιρίαΈξοδος κινδύνουαστυνομικός1981Είσαι στην ΕΟΚ, μάθε για την ΕΟΚυπουργός17 σφαίρες για έναν άγγελοΠαναγιώτης Κωνσταντόπουλος1982Σατανάδες στα σχολείαπατέρας ΕύαςΤα σαΐνιαΟ ζιγκολό της Αθήνας1983Δώστε την τσόντα στον λαόΑγαμέμνων1987Ένας πιλότος για πέταμαΚυριάκοςΑπουσίες1988Μ' αγαπάς;1990Θανάσης ο βομβιστήςΕυστάθιος ΝεγρεπόντηςΠροσοχή... μας βάλανε μπόμπα

 Θεατρικές Παραστάσεις 

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1980/1981 Η πρώτη φορά ... : κωμωδία σε 2 μέρη και 4 εικόνες Κος Ουώλτερ Θεατρικές Επιχειρήσεις Λεμπέση Θέατρο Αττικόν Άγγελος Αντωνόπουλος Ελληνική Θεατρική Περίοδος 1993/1994 Τρισεύγενη Δεντρογαλής Θίασος Μαρίας Αλιφέρη - Γιώργου Σίσκου περιοδεία Γιάννης Ιορδανίδης

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

 Παραπομπές  

 Εξωτερικοί σύνδεσμοι  


Κατηγορία:Ηθοποιοί-επέκταση
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες βαρύτονοι